Ott Tänak

Ott Tänak (s. 15. lokakuuta 1987 Kärla, Saarenmaa) on virolainen ralliautoilija ja lajin maailmanmestari vuodelta 2019. Hänen kartanlukijanaan toimi Raigo Mõlder vuosina 2014–2016. Kaudesta 2017 eteenpäin kartanlukijaksi vaihtui Martin Järveoja. Tänak on virolaisen uransa lopettaneen ralliautoilijan Markko Märtinin suojatti.

 Ura 
Tänak voitti Viron rallin mestaruussarjan vuosina 2008 ja 2009. Samana vuonna Tänak ajoi kaksi kilpailua rallin MM-sarjassa. Syyskuussa 2009 Tänak voitti European Pirelli Star Driver -kilpailun Itävallassa. Vuonna 2010 Tänak ajoi kuusi kilpailua MM-sarjassa saavuttamatta pisteitä. Hän kuitenkin voitti PWRC-luokan kilpailut Suomen ja Walesin ralleissa sijoittuen PWRC-sarjan neljänneksi. Vuonna 2011 Tänak saavutti ensimmäisen pisteensä MM-sarjassa sijoittumalla kymmenenneksi Meksikon rallissa. Sardinian rallissa Tänak sijoittui seitsemänneksi ja Walesin rallissa kuudenneksi. Samana vuonna Tänak sijoittui toiseksi SWRC-sarjassa.http://www.ewrc-results.com/profile.php?p=5633

M-Sport ja Dmack (2012-2017)

Kaudella 2012 M-Sportin Fordilla täyden sarjan ajanut Tänak saavutti ensimmäisen palkintosijansa Sardinian rallissa. Hän ajoi kaudella myös seitsemän erikoiskoevoittoa ja 52 pistettä, sijoittuen MM-sarjassa kahdeksanneksi.http://auto.fi.msn.com/moottoriurheilu/wrc-ott-t%C3%A4nak-t%C3%A4r%C3%A4ytti-pohjat-p%C3%A4iv%C3%A4n-viimeisell%C3%A4-erikoiskokeella Seuraavalle kaudelle Tänak ei kuitenkaan onnistunut löytämään itselleen tallipaikkaa MM-sarjasta. Tänak ajoi kauden 2014 DMACK-tallissa WRC2-sarjassa, ja hän ajoi Puolassa luokkavoiton. Vuonna 2015 Tänak sai tallipaikan M-Sportilta. Meksikon rallissa Tänak herätti runsaasti mediahuomiota hurjan, järveen päättyneen kaadon seurauksena. Kauden paras tulos oli kolmas sija Puolassa, mutta epätasaiset tulokset johtivat kymmenenteen sijaan MM-sarjassa ja potkuihin M-Sportilta. 

Kaudella 2016 Tänak ajoi uudessa DMACK WRT -tallissa Ford Fiesta RS WRC:llä ja kaudelle 2017 Tänak siirtyi M-Sportin ykkösteamiin brittiläisen Elfyn Evansin ottaessa hänen paikkansa DMACK teamissa.

Toyota (2018–2019)
Kaudelle 2018 Tänak siirtyi Toyota Gazoo Racingin kuljettajaksi. Hän voitti peräkkäin Suomen MM-rallin, Saksan MM-rallin, sekä Turkin MM-rallin. Walesin MM-rallissa hän johti reilusti, mutta joutui keskeyttämään lauantai-iltana.

MM-rallikausi 2019 päättyi yhtä kilpailua aikaisemmin Espanjassa kun Australiassa oli metsäpaloja. Tänak voitti kaudella kuusi kilpailua ja saavutti kuljettajien mestaruuden ensimmäisenä virolaisena.

Hyundai (2020–2022)
Lokakuussa 2019 Tänak allekirjoitti kahden vuoden sopimuksen Hyundain kanssa. Voitettuaan edellisvuonna maailmanmestaruuden hän olisi voinut pitää autossaan numeroa yksi, mutta päätyi pitämään samana vuonna käyttämäänsä numeroa kahdeksan. Tänak aloitti 2020 kautensa Monte Carlossa keskeytyksellä ajettuaan neljännellä erikoiskokeella ulos 180 kilometrin tuntinopeudella. Hän selvisi ulosajosta kartturinsa Järveojan kanssa vammoitta. Ruotsissa Tänak ajoi toiseksi hävittyään 12,7 sekuntia rallin voittaneelle Elfyn Evansille. Tänak voitti kaksi erikoiskoetta. Hän saavutti toisen sijan myös Meksikossa häviten tällä kertaa toiselle Toyota kuljettajalle Sébastien Ogierille 27,8 sekuntia. Tänak onnistui voittamaan rallin aikana kuusi erikoiskoetta, kun se jouduttiin lopettamaan lyhyeen koronaviruspandemian vuoksi.Rally Mexico shortened by a day due to travel restrictions  speedcafe.com 15.3.2020 Viitattu 24.12.2020  Rallin MM-sarja jatkui lopulta syyskuussa Virossa, jossa Tänak otti kauden avausvoitonsa. Hän johti rallia kolmannesta erikoiskokeesta lähtien.TÄNAK FLIES TO ESTONIA WIN DESPITE LATE FRIGHT wrc.com 6.9.2020 Viitattu 24.12.2020  Voiton myötä Tänak nousi MM-pisteissä kolmanneksi. Turkissa hän koki ongelmia ja keskeytti perjantaina ohjauksen vuoksi. Tänak jatkoi kuitenkin rallia ajaen viimeisellä power stage erikoiskokeella toiseksi, keräten neljä pistettä. Italiassa hän koki toistamiseen ongelmia, tällä kertaa jousituksen kanssa. Tänak ajoi lopulta kuudenneksi ja voitti myös viimeisen power stage erikoiskokeen saaden viisi lisäpistettä. Hän putosi MM-pisteissä neljänneksi, kun tallikaveri Thierry Neuville nousi neljän pisteen erolla kolmanneksi. Kauden päätösrallissa Monzassa Tänak ajoi toiseksi häviten rallin voittaneelle Ogierille 13,9 sekuntia. Tänak sijoittui lopulta MM-pisteissä kolmanneksi, kun tallikaveri Neuville keskeytti. Daniel Sordon ajettua kolmanneksi he varmistivat Hyundaille valmistajien maailmanmestaruuden.OGIER CLINCHES SEVENTH TITLE WITH MONZA VICTORY wrc.com 6.12.2020 Viitattu 24.12.2020 

Tänak joutui keskeyttämään rengasrikkojen vuoksi kauden 2021 aloittaneessa Monte Carlo -rallissa. Kaksi viikkoa ennen Portugalin rallia Tänak ilmoitti tehneensä Hyundain kanssa monivuotisen jatkosopimuksen.Hyundai signs Neuville, Tanak to new multi-year WRC deals motorsport.com 6.5.2021 Viitattu 6.5.2021 

Tänak ilmoitti lokakuussa 2022, ettei hän jatka kaudella 2023 Hyundailla. Joulukuussa 2022 kerrottiin, että Tänak siirtyy M-Sportille kaudelle 2023.

M-Sport (2023)
Kaudella 2023 Tänak ajaa M-Sportin Ford Puma Rally1 -autolla. MM-kilpailujen lisäksi hän osallistui heinäkuussa 2023 Virossa ajettavaan Lõuna-Eesti-ralliin ennen varsinaista MM-sarjan kilpailua. Lokakuussa hän ajaa Itävallassa ajettavassa Herbst-rallissa eli Syysrallissa ennen Keski-Euroopan MM-rallia.

Lokakuussa 2023 kerrottiin, että Tänak siirtyy takaisin Hyundai Motorsportille kaudella 2024. Tänak viittaa tallin johtoon tehtyjen muutoksien vaikuttaneen päätökseen.

Hyundai (2024–2025)

Tänak sijoittui kaudella kolmanneksi. Tänak oli vielä viimeisessä kilpailussa mukana mestaruustaistossa, mutta hän ajoi ulos sunnuntain ensimmäisessä erikoiskokeessa ja joutui keskeyttämään.

Kaudella 2025 Japanin rallin jälkeen Tänak ilmoitti pitävänsä määrittelemättömän pituisen tauon rallista kauden viimeisen kilpailun jälkeen. Tänak on onnistunut ajamaan Hyundaille kauden ainoan osakilpailuvoiton.

 Rallin MM-sarjan tulokset 
(Tulosselitteet)
KausiTalliAuto1234567891011121314PisteetSijoitus2009Ott TänakSubaru Impreza WRX STi IRE  NOR  CYP  POR20 ARG  ITA  GRE  POL  FINKesk. AUS  ESP  GBR 0NC2010Ott TänakSubaru Impreza WRX STi SWEKesk. MEX  JOR 0NCPirelli Star DriverMitsubishi Lancer Evo X TURKesk. NZL  PORKesk. BUL  FIN18 GER31 JPN  FRA19 ESP  GBR172011MM MotorsportFord Fiesta S2000 SWE  MEX10 POR  JOR  ITA7 ARG  GREKesk. FIN13 GER12 AUS  FRA11 ESP271515.M-Sport Stobart Ford World Rally TeamFord Fiesta RS WRC GBR62012M-Sport Ford World Rally TeamFord Fiesta RS WRC MON8 SWEKesk. MEX5 POR14 ARG10 GRE9 NZLKesk. FIN6 GERKesk. GBRKesk. FRA6 ITA3 ESPKesk.528.2014M-Sport World Rally TeamFord Fiesta RS WRC MON  SWE5 PORKesk.   1715.Drive DmackFord Fiesta R5 MEX15 ARG17 ITA21 POL11 FIN12 GER10 AUSKesk. FRA  ESP  Ford Fiesta RS WRC GBR72015M-Sport World Rally TeamFord Fiesta RS WRC MON18 SWE4 MEX22 ARG10 POR5 ITA14 POL3 FIN5 GER8 AUS6 FRA10 ESP41 GBRKesk.6310.2016DMACK World Rally TeamFord Fiesta RS WRC MON7 SWE5 MEX6 ARG15 PORKesk. ITA5 POL2 FINKesk. GER23 CHNC FRA10 ESP6 GBR2 AUS7888.2017M-Sport World Rally TeamFord Fiesta WRC MON3 SWE2 MEX4 FRA11 ARG3 POR4 ITA1 POLKesk. FIN7 GER1 ESP3 GBR6 AUS21913.2018Toyota Gazoo Racing WRTToyota Yaris WRC MON2 SWE9 MEX14 FRA2 ARG1 PORKesk. ITA9 FIN1 GER1 TUR1 GBR19 ESP6 AUSKesk.1813.2019Toyota Gazoo Racing WRTToyota Yaris WRC MON3 SWE1 MEX2 FRA6 ARG8 CHL1 POR1 ITA5 FIN1 GER1 TUR16 GBR1 ESP2 AUS2051.2020Hyundai MotorsportHyundai i20 Coupe WRC MONKesk. SWE2 MEX2 EST1 TUR17 ITA6 MOZ2 1053.2021Hyundai MotorsportHyundai i20 Coupe WRC MONKesk. ARC1 CRO4 POR21 ITA24 KEN3 EST31 BEL6 KRE2 FIN2ESPMOZ1285. 2022 Hyundai Motorsport Hyundai i20 N Rally1 MON SWE CRO POR ITA KEN EST FIN BEL GRE NZL ESP JPN 205 2.2023M-Sport Ford WRTFord Puma Rally1 MON SWE MEX CRO POR ITA KEN EST FIN GRE CHL EUR JPN 174 4. 2024 Hyundai Motorsport Hyundai i20 N Rally1 MON SWE KEN CRO POR ITA POL LAT FIN GRE CHL CRO JPN 200 3. 2025 Hyundai Motorsport Hyundai i20 N Rally1 MON SWE KEN ESP POR ITA GRE EST FIN PAR CHI EUR JPN SAU 216 4.

Rallin MM-voitot
  #  Ralli Kausi Kartturi Auto 1  Sardinian ralli 2017  Martin Järveoja Ford Fiesta WRC 2  Saksan ralli 2017  Martin Järveoja Ford Fiesta WRC 3  Argentiinan ralli 2018  Martin Järveoja Toyota Yaris WRC 4  Suomen ralli 2018  Martin Järveoja Toyota Yaris WRC 5  Saksan ralli 2018  Martin Järveoja Toyota Yaris WRC 6  Turkin ralli 2018  Martin Järveoja Toyota Yaris WRC 7  Ruotsin ralli 2019  Martin Järveoja Toyota Yaris WRC 8  Chilen ralli 2019  Martin Järveoja Toyota Yaris WRC 9  Portugalin ralli 2019  Martin Järveoja Toyota Yaris WRC 10  Suomen ralli 2019  Martin Järveoja Toyota Yaris WRC 11  Saksan ralli 2019  Martin Järveoja Toyota Yaris WRC 12  Walesin ralli 2019  Martin Järveoja Toyota Yaris WRC 13  Viron ralli 2020  Martin Järveoja Hyundai i20 Coupe WRC 14  Arctic Rally 2021  Martin Järveoja Hyundai i20 Coupe WRC 15  Sardinian ralli 2022  Martin Järveoja Hyundai i20 N Rally1 16  Suomen ralli 2022  Martin Järveoja Hyundai i20 N Rally1 17  Ypres-ralli 2022  Martin Järveoja Hyundai i20 N Rally1 18  Ruotsin ralli 2023  Martin Järveoja Ford Puma Rally1 19  Chilen ralli 2023  Martin Järveoja Ford Puma Rally1 20  Sardinian ralli 2024  Martin Järveoja Hyundai i20 N Rally1 21  Keski-Euroopan ralli 2024  Martin Järveoja Hyundai i20 N Rally1

Lähteet

 Aiheesta muualla 
 http://juwra.com/tanak_ott.html

Luokka:Virolaiset ralliautoilijat
Luokka:Vuonna 1987 syntyneet
Luokka:Elävät henkilöt
Luokka:Rallin maailmanmestarit